Baroma 8 | Beibele Inthaneteng | Phetolelo ya Lefase le Lefsa
8 Ka gona, bao ba lego boteeng le Kriste Jesu ga ba bonwe molato.+
2 Gobane molao+ wa moya+ woo o neago bophelo+ boteeng le Kriste Jesu o le lokolotše+ molaong wa sebe le wa lehu.+
3 Gobane ka baka la go se phethagale ga motho, Molao+ o ile wa se latelwe ka botlalo+ gomme o be o ka se phološe ka botlalo; seo Molao o paletšwego ke go se dira, Modimo o se dirile ka go romela Morwa+ wa gagwe a le ka sebopego se se swanago le sa nama ya sebe+ gore a fediše sebe. Ka go re’alo a bona sebe+ molato mo nameng,
4 e le gore senyakwa se se lokilego sa Molao se phethagale+ ka go rena bao re sepelago ka go dumelelana le moya, e sego ka go dumelelana le nama.+
5 Gobane bao ba dumelelanago le nama ba bea menagano ya bona dilong tša nama,+ eupša bao ba dumelelanago le moya ba e bea dilong tša moya.+
6 Gobane go bea monagano go tša nama go bolela lehu,+ eupša go bea monagano go tša moya+ go bolela bophelo le khutšo;
7 gobane go bea monagano go tša nama go bolela bonaba+ go Modimo, ka ge nama e sa ikokobeletše+ molao wa Modimo, le gona ge e le gabotse e ka se ke.
8 Ka gona, bao ba dumelelanago le nama+ ba ka se kgahliše Modimo.
9 Lega go le bjalo, ga le dumelelane le nama eupša le dumelelana le moya,+ ge e ba ruri moya wa Modimo o dula ka go lena.+ Ge e ba motho le ge e le mang a se na moya wa Kriste,+ gona motho yoo ga se wa gagwe.
10 Ge e ba Kriste a le boteeng le lena,+ gona mmele o hwile ka lebaka la sebe, eupša moya o nea bophelo+ ka lebaka la toko.
11 Ge e ba bjale moya wa yo a tsošitšego Jesu bahung o dula ka go lena, gona yo a tsošitšego Kriste Jesu bahung+ o tla be a dira gore mebele ya lena e hwago e phele+ ka moya wa gagwe wo o dulago go lena.
12 Ka gona bana bešo, go na le seo re tlamegilego go se dira, eupša ga se ra tlamega go phela ka go dumelelana le nama;+
13 gobane ge e ba le phela ka go dumelelana le nama ruri le tla hwa;+ eupša ge e ba le bolaya ditlwaelo tša mmele+ ka go thušwa ke moya, gona le tla phela.
14 Gobane bohle bao ba išwago ke moya wa Modimo ke barwa ba Modimo.+
15 Gobane ga se la amogela moya wa bokgoba woo o tlago go boela wa baka poifo,+ eupša le amogetše moya+ wa go amogelwa+ le le barwa, e lego moya wo ka wona re goeletšago ra re: “Aba,*+ Tate!”
16 Moya+ wo ka bowona o hlatselana+ le moya+ wa rena gore re bana ba Modimo.+
17 Ka gona ge e ba re le bana, re bile re bajabohwa, re bajabohwa+ ka kgonthe ba Modimo, eupša bajabohwagotee le Kriste ge feela re tlaišega+ gotee e le gore le rena re tagafatšwe gotee.+
18 Ka baka leo, ke tšea gore ditlaišego+ tša lebakeng la gona bjale ga se selo ge di bapišwa le letago+ leo le tlago go utollwa go rena.
19 Gobane tlholo+ e letetše ka go fagahla+ go utollwa ga barwa ba Modimo.+
20 Gobane tlholo e ile ya dirwa gore e ikokobeletše lefeela,+ e sego ka thato ya yona eupša ka yo a e kokobeditšego motheong wa kholofelo+
21 ya gore tlholo+ ka boyona le yona e lokollwe+ bokgobeng bja tshenyego gomme e be le tokologo ya letago ya bana ba Modimo.
22 Gobane re tseba gore tlholo yohle e tšwela pele e tsetsela gotee gomme e ekwa bohloko gotee go fihla bjale.
23 E sego seo feela, eupša le rena ka noši bao re nago le dithakangwaga+ tša bohwa bja rena, e lego moya, ee, rena ka noši re a tsetsela+ ka go rena ge re dutše re letile ka phišego go amogelwa re le barwa+ le go lokollwa mebeleng ya rena ka topollo.
24 Gobane re ile ra phološwa kholofelong+ ye; eupša kholofelo yeo e bonwago ga se kholofelo, gobane ge motho a bona selo, na o a se holofela?
25 Eupša ge e ba re holofela+ seo re sa se bonego,+ ka go fagahla re dula re se letile ka kgotlelelo.+
26 Ka mokgwa o swanago, moya+ le wona o kopanela go re thušeng bofokoding bja rena;+ gobane bothata bja seo re swanetšego go se rapelela go etša ge re swanetše ga re bo tsebe,+ eupša moya+ ka bowona o re phophothela ditsetselong tše re di hlokelago mantšu.
27 Lega go le bjalo, yo a fetlekago dipelo+ o tseba seo se bolelwago ke moya,+ gobane o phophotha ka go dumelelana le Modimo bakeng sa bakgethwa.+
28 Bjale re tseba gore Modimo o dira gore mediro ya gagwe+ ka moka e dirišane bakeng sa go hola bao ba mo ratago, bao e lego bona ba biditšwego go ya ka morero wa gagwe;+
29 gobane bao a ilego a ba šetša pele+ e bile o ba kgethile e sa le pele+ e le gore ba be ka sebopego+ sa seswantšho+ sa Morwa wa gagwe, e le gore e be leitšibulo+ gare ga bana babo ba bantši.+
30 Godimo ga moo, bao a ba kgethilego e sa le pele+ ke bona bao gape a ba biditšego;+ bao a ba biditšego ke bona bao gape a boletšego gore ba lokile.+ Mafelelong bao a boletšego gore ba lokile ke bona bao gape a ba tagafaditšego.+
31 Ka gona, re tla re’ng dilong tše? Ge e ba Modimo a ema le rena, ke mang yo a tlago go lwa le rena?+
32 Yena yo a sa kago a babalela gaešita le Morwa wa gagwe+ eupša a mo gafa bakeng sa rena ka moka,+ ke ka baka la’ng gape ka botho yena le Morwa wa gagwe ba ka se ke ba re nea dilo tše dingwe tšohle?+
33 Ke mang yo a tlago go latofatša bakgethwa ba Modimo?+ Modimo ke Yena yo a bolelago gore ba lokile.+
34 Ke mang yo a tlago go ba bona molato? Kriste Jesu ke yena yo a ilego a hwa, ee, botsebotse ke yena yo a ilego a tsošwa bahung, yo a lego ka letsogong la le letona+ la Modimo le yo gape a re phophothelago.+
35 Ke mang yo a tlago go re aroganya le lerato la Kriste?+ Na e tla ba masetlapelo goba tlalelo goba tlaišo goba tlala goba go hlobolela goba kotsi goba tšhoša?+
36 Go etša ge go ngwadilwe gwa thwe: “Re bolawa letšatši ka moka ka baka la gago, re tšerwe re le dinku tša go hlabja.”+
37 Go fapana le seo, dilong tše tšohle re tšwa re fentše ka mo go feletšego+ ka yena yo a re ratilego.
38 Gobane ke kgodišegile gore le ge e le lehu goba bophelo+ goba barongwa+ goba mebušo+ goba dilo tšeo di lego gona gona bjale goba dilo tše di tlago go tla goba matla+
39 goba bophagamo goba go iša goba sebopiwa le ge e le sefe se sengwe di ka se kgone go re aroganya le lerato la Modimo leo le lego go Kriste Jesu Morena wa rena.+
^ Bona mongwalo wa ka tlase go Mar 14:36.
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D45%26Chapter%3D8%26wtlocale%3DSE%26srcid=share⊂ject=Bala Beibele Inthaneteng